ประกันชีวิตไม่สนจีดีพีปีนี้โต20%
เมืองไทยประกันชีวิตไม่สนจีดีพีหดตัว มั่นใจปีนี้โตต่อไม่ต่ำกว่า 20%
21 ส.ค. 2555

เมืองไทยประกันชีวิตไม่สนจีดีพีหดตัว มั่นใจปีนี้โตต่อไม่ต่ำกว่า 20% 
นายสาระ ล่ำซำ กรรมการผู้จัดการและประธานเจ้าหน้าที่บริหาร บริษัท เมืองไทยประกันชีวิต เปิดเผยว่า การที่สำนักงานคณะกรรมการพัฒนาการเศรษฐกิจและสังคมแห่งชาติ (สศช.) ได้ประกาศปรับตัวเลขอัตราการเติบโตทางเศรษฐกิจ (จีดีพี) ลดลง คงไม่ส่งผลกระทบต่อธุรกิจประกันชีวิตมากนัก และไม่จำเป็นต้องปรับเป้าหมายอะไร เนื่องจากธุรกิจประกันชีวิตในภาพรวมยังเติบโตได้ดีอย่างต่อเนื่อง 
นายสาระ กล่าวว่า ปัจจุบันเบี้ยประกันชีวิตคิดเป็นสัดส่วนประมาณ 2% ของจีดีพีเท่านั้น คนไทยทำประกันชีวิตเพียงแค่ 30% ของจำนวนประชากร 60 ล้านคน จึงยังมีช่องทางในการทำตลาดอีกมาก
สำหรับเบี้ยประกันชีวิตครึ่งปีหลังนี้ บริษัทคาดว่าจะเติบโตได้ตามเป้าหมายที่ตั้งไว้ไม่ต่ำกว่า 20% อย่างแน่นอน และยังเป็นช่วงของการซื้อประกันนำไปลดหย่อนภาษี ประกอบกับบริษัทมีช่องทางการจัดจำหน่ายและการเข้าถึงกลุ่มลูกค้าได้หลากหลาย ขณะที่ครึ่งปีแรกเติบโตไปแล้ว 28-29% ดีกว่าที่คาดการณ์เอาไว้ และคาดว่าปีนี้ภาพรวมของอุตสาหกรรมประกันชีวิตจะเติบโตไม่ต่ำกว่า 15%
&amp;&lt;2288;
&amp;&lt;2288;